लक्किमपुर,फेब्रुवारि  27  : ट्रायबेल बेल्ट आरो ब्लकफोराव आयेन बेरेखायै हाबसन्नानै हा आंवग्रिनानै लानाय सुबुंफोरखौ बोखारनांगौ होन्ना लक्किमपुर जिल्ला दुलाराय आडिवासि फरायसा आफादआ सरकारनि खाथिआव गोख्रोङै दाबि खालामदों ।खौरां मोन्नाय बादिब्ला लक्किमपुर जिल्ला आडिवासि फरायसा आफादनि आफादगिरि राजेस केरकेता आरो नेहाथारि देबिद मालि बिथांमोनि दैदेन्नायाव मंगलबारखालि देज' क्रिस्तान बस्तिजों थांनाय किमि मुंनि लामाखौ होबथानानै धर्ना होदों ।मखनो गोनांदि आसाम सरकारा थांनाय  1949  माइथायनि एफ्रिल दानाव आसाम हा आरो रिभेनिउ आयेन,1886  ( Assam Land and Revenue Regulatory Act,1886  ) दफानि आयेन बादियै टि ट्राइब हारिजों लोगोसे आसामनि मोन  6  हारिसाफोरखौ होबथानाय थाखोनि हारि ( Protected Class ) हिसाबै फोसावनानै होदोंमोन ।